wickkiey/tamil-wikipedia-markdown huggingface dataset:
# வீரமாகாளர்

**வரலாறு**  

இவர்கள் இலக்கியங்களுள் மூன்று வகையினராய்க் காணப் பெறுகின்றனர். வீரபத்திரர்க்கும் காளிதேவிக்கும் பிறந்தவா் முதல் வகையினா். அவர் அரிகரபுத்திரா்க்குச் சேனாபதியாகப் பணியாற்றியவா். இந்திரன் கோட்படி இந்திராணி தனித்திருக்கையில் அாிகரபுத்திரா் கட்டளையிட வீரமாகாளா் அவளுக்குக் காவல்பூண்டிருந்தாா். அவ்வமயம் சூரபதுமன் தங்கை அசமுகி என்பவள் இந்திராணியைத் தூக்கிக் கொண்டு சூரபதுமனிடம் செல்ல முயன்றாள். வீரமாகாளா் தடுத்தும் அசமுகி கேட்கவில்லை. அதனால் சினமுற்று இந்திராணியைத் தூக்கிச் சென்ற அசமுகியின் கரத்தினையும், அவளுக்குத் துணையாக வந்த அவள் தோழி துன்முகியின் கரத்தினையும் வீரமாகாளா் வெட்டி வீழ்த்தினாா். வீரமாகாளா் தம் பெயருக்கு ஏற்ப உக்கிரமூா்த்தியாகேவ காணப்பெறுவர் என்பதை "பெய்யாிற் பெரிதும் வெய்யோன் வீரமாகாளன் என்போன்," என்று கந்தபுராணம் கூறுகிறது. இருப்பினும் தம்மை வழிபடுபவா்களுக்கு மிகவும் போற்றத்தக்க சார்ந்த மூா்த்தியாகவே திகழ்ந்து அருள்பாலிக்க வல்லவா் என்பது தெரிகிறது.  
இரண்டாம் வகையினா் சிவனைப் போன்றே மூன்று கண்களும் இடக்கையிற் கபாலமும் வலக்கையிற் சூலமும்கொண்டு பாம்பின் புணாலும் அணிந்து காணப் பெறுபவா். அவர் கருத்த நிறமுடையவா், வின்கோலம் போன்றே கோலங்கொண்டு காட்சியளிப்பவா் என நூல்கள் கூறுகின்றன.  
மூன்றாம் வகையினா் சிவகணத்தலைவா்களுள் ஒருவராவாா். அவர் கருமை நிறம், முக்கன், வலக்கரத்தில் சூலம், இடக்கரத்தில் கபாலம் தாங்கிய நிலையில் காணப்பெறுபவா் எனத்தெரிகிறது.
# பன்னாட்டு புவிஅறிவியல் மற்றும் புவிப்பூங்காக்கள் திட்டம்



**பன்னாட்டு புவிஅறிவியல் மற்றும் புவிப்பூங்காக்கள் திட்டம்** (*International Geoscience and Geoparks Programme*) என்பது யுனெஸ்கோ (ஐக்கிய நாடுகள் கல்வி, அறிவியல், பண்பாட்டு நிறுவனம்) மற்றும் புவியியல் அறிவியல் சங்கத்தின் பன்னாட்டு ஒன்றியத்தின் கூட்டு நிகழ்வு ஆகும்.  

இது 1972ஆம் ஆண்டு பன்னாட்டு புவியியல் கூட்டுறவு திட்டம் (International Geological Correlation Programme) என்ற பெயரில் இத்திட்டம் தொடங்கப்பட்டது. பன்னாட்டு புவியியல் கூட்டுறவு திட்டம் என்ற பெயரின் ஆங்கிலச் சுருக்கமான IGCP என்பது தற்போதும் பயன்பாட்டில் உள்ளது. இந்த திட்டம் பின்னர் பன்னாட்டுப் புவிஅறிவியல் திட்டம் என்று அறியப்பட்டது. புவிபூங்காக்கள் இத்திட்டத்தின் ஒரு அங்கமாக சேர்க்கப்பட்டதால், நவம்பர் 2015ஆம் ஆண்டில் பன்னாட்டு புவிஅறிவியல் மற்றும் புவிபூங்காக்கள் திட்டம் எனப் பெயர் மாற்றம் செய்யப்பட்டது.  

எல்லைகள் மற்றும் தேசிய எல்லைகளைக் கடந்து பூகோளவியலாளர்களிடையே கூட்டு ஆய்வுப்பணி, ஆய்வுகள் குறித்த கூட்டங்கள் மற்றும் பயிற்சிகள் மூலம் ஆராய்ச்சி ஒத்துழைப்பிற்கு உதவுவதே இத்திட்டத்தின் நோக்கம் ஆகும். தற்பொழுது பன்னாட்டு புவிஅறிவியல் மற்றும் புவிபூங்காக்கள் திட்டத்தில் சுமார் 167 நாடுகளிலுள்ள ஆயிரக்கணக்கான அறிவியலாளர்கள் மூலம் சுமார் 400 செயற்திட்டங்கள் செயல்பட்டில் உள்ளன.
# அன்னை வேளாங்கண்ணி பொறியியல் கல்லூரி


**அன்னை வேளாங்கண்ணி பொறியியல் கல்லூரி** (*Annai Vailankanni College of Engineering*) என்பது இந்தியாவின தமிழ்நாட்டத்தின் கன்னியாகுமரி மாவட்டத்தில் ஏ. வி. கே நகா், பொத்தையடி சாலை, அழகப்புரத்தின் அருகில் அமைந்த இருபாலா் பயிலும் தனியாா் பொறியியல் கல்லூரி ஆகும். இந்தக் கல்லூரி 2008-ல் நிறுவப்பட்டது. இக்கல்லூரியானது புது தில்லி அகில இந்திய தொழில்நுட்பக் கல்விக் குழு அங்கீகாரமும் திருநெல்வேலி, அண்ணா பல்கலைக்கழகத்துடன் இணைவும் பெற்றது.
# கடல் வெள்ளரி



**கடலட்டை**‎ அல்லது **கடல் வெள்ளரி** (*Sea cucumber*) என்பது முட்தோலி வகையைச் சேர்ந்த கடல்வாழ் உயிரினம் ஆகும். இது கடலின் அடி ஆழப்பகுதியில் வாழ்கின்றது. இது நீண்ட உருளை வடிவில் வெள்ளரி போன்று தோற்றமளிப்பதால் இவ்வாறு அழைக்கப்படுகிறது. இதன் புறப்பரப்பு எளிதில் நெகிழக் கூடிய தோலினால் மூடப்பட்டுள்ளது. முன் முனையில் காணப்படும் வாயினைச் சுற்றி 10 மரங்களை ஒத்த நீட்சிகள் உள்ளன. இவை உணவூட்டலில் பங்கேற்கின்றன. பின் முனையில் மலப்புழை காணப்படுகிறது. வயிற்றின் அடிப்பகுதி கடற் தளத்தை ஒட்டியவாறு வாழ்கிறது. அடிப்பகுதியில் மூன்று கைவரி பள்ளப் பகுதிகள் காணப்படுகிறது. இதில் பாதம் இயக்கத்திற்கான கால்களை கொண்டிருக்கிறது. முதுகு பரப்பில் இரண்டு கைவரி பள்ளங்கள் காணப்படுகிறது. மேலும் மூன்று கைவரி பள்ளப் இடைப் பகுதிகள் காணப்படுகிறது. இப்பரப்பில் காணப்படும் குழல் கால்களில் உறிஞ்சிகள் இல்லை. மட்கிய பொருட்களையும், மிதவை உயிரிகளையும் உண்டு வாழும். இது கடற் தளத்தில் ஊர்ந்து மெதுவாக இயக்கம் கொள்கிறது. சுவாசத்தில் சுவாச மரங்கள் பங்கேற்கின்றன. சுவாச மரங்கள் குடலுக்கு இரு மருங்கிலும் காணப்படுகின்றன. ஆண், பெண் உயிரிகள் தனித்தனியே காணப்படுகின்றன. ஆரிக்குலேரியா லார்வா இதன் வாழ்க்கை சுழற்சியில் தோற்றுவிக்கப்படுகிறது. மறைமுக வளராக்கம் கொண்டது. எதிரிகள் தாக்கும்போது தனது அனைத்து உள்ளுறுப்புகளையும் துண்டித்து கொள்கிறது. இவ்வுறுப்புகள் விரைவில் மறுவளர்ச்சி பெறுகிறது. இந்நிகழ்ச்சி தன்துண்டாக்கம் எனப்படுகிறது. கடல் அடிப்பகுதியில் துப்புரவு பணியை மேற்கொள்கிறது. கடத்தல் மற்றும் மாசு காரணமாக அழிந்து கொண்டு வருகிறது.
# இன்ட்றக்யூல்


**இன்ட்ராக்கியூல்** (*intracule*) என்பது இரண்டு இலத்திரன் அடர்த்திக்கான ஒரு குவாண்டம் இயங்கியல் கணிதச் சார்பு ஆகும். இது நிலை மற்றும் முடுக்கத்தின் முழுமையான மதிப்புகளை மட்டும் பொறுத்தது அல்லாமல், அதனோடு தொடர்புடைய மதிப்புகளையும் சார்ந்துள்ளது. இதன் பயன்பாடு மூலக்கூறுகள் மற்றும் திடப்பொருட்களின் மின்னணுக் கட்டமைப்பை ஆராய இயற்பியல் மற்றும் கணிப்பிய வேதியியலில் புதிய முறைகளுக்கு வழிவகுக்கிறது. இது அடர்த்தி செயல்பாட்டு கோட்பாட்டினுடைய (*Density functional theory*, DFT) ஒரு மேம்பட்ட முறை ஆகும். ஆனால் இங்கு ஒரு இலத்திரன் அடர்த்திக்குப் பதிலாக இரண்டு இலத்திரன் அடர்த்திகள் கருதப்படுகிறது.  

## உசாத்துணைகள்
- P. M. W. Gill, D. L. Crittenden, D. P. O'Neill and N. A. Besley, *A family of intracules, a conjecture and the electron correlation problem*, Physical Chemistry Chemical Physics, 2006, **8**, 15 - 25.
# கூகைக் கிழங்கு



**கூகைக் கிழங்கு** அல்லது *கூவைக் கிழங்கு* அல்லது **கூம்புக் கிழங்கு** (*Maranta arundinacea, arrowroot*) ஆனது, அமெரிக்காக்களின் மழைக்காடுகளில் காணப்படும் பல்லாண்டு மூலிகைச் செடியாகும். இத்தாவரம் உலகெங்குமுள்ள வெப்ப மண்டலப் பகுதிகளிலும் வளர்க்கப்படுகிறது.  

இச்செடி முதல் வரை உயரங்கொண்டிருக்கும்.}. இதன் இலைகள் ஈட்டி வடிவிலானவை. இதன் பாகங்களில் உண்ணத்தக்கது அதன் மட்ட நிலத்தண்டு. பயிரிட்டு 90 நாட்களில் இரட்டைக்கொத்தாக சிறிய வெண்ணிறப் பூக்கள் மலர்கின்றன; அரிதாகவே விதைகளை உற்பத்தி செய்கிறது; இதன் மட்டநிலத்தண்டைக் கொண்டே இத்தாவரத்தின் இனப்பெருக்கம் நடைபெறுகிறது. நட்டு 10–12 மாதங்களுக்குப் பின்னர் இதன் இலைகள் வாடி உதிர்ந்து, மட்டநிலத்தண்டு அறுவடைக்கு ஏற்றதாக இருக்கும். மட்டநிலத்தண்டானது சதைப்பற்றுடன் உருளை வடிவில் முதல் lவரை நீளமுள்ளதாக வளரும்.  

இது, மலைப் பகுதிகளிலும், மலை அடிவாரங்களிலும் மழைக் காலங்களில் தானே வளரும் பல்லாண்டுத் தாவரம். இதைக் கிழங்காகப் பயிரிட்டு வருகின்றனர். வெள்ளை நிறமுடைய இதன் கிழங்கை அரரூட் கிழங்கு என்றும் கூறுவர். அரரூட் மாவு இதன் கிழங்கிலிருந்து தயாரிக்கப்படுகிறது. முற்றிய கிழங்கு தோல் நீக்கப்பட்டு, சுத்தம் செய்யப்பட்டு வெயிலில் உலர்த்தப்படுகிறது. காய்ந்த பின் இடித்துத் தூளாக்கப்படும். இந்த மாவு நீரில் கரைக்கப்பட்டு, மூன்று முறை வடிகட்டப்படும். இந்த மாவு வெயிலில் நன்கு உலர்த்தப்பட்டு, பயன்படுத்தும் பொருளாக மாற்றப்படும்.
# புளியாரைக் கீரை



**பொதுப் புளியாரைக் கீரை** *(sorrel)* அல்லது ** தோட்டப் புளியாரைக் கீரை** (*உரூமெக்சு அசிட்டோசா*), அல்லது ** புளியாரை** என்பது பாலிகொனேசியே குடும்பத்தில் அமைந்த ஆண்டு முழுவதும் வளரும் கீரைச்செடியாகும். இது புல்வெளி வாழிடத்திலும் தோட்டத்திலும் வளரும் செடியாகும்.  

## வேறு பெயர்கள்
புளிக்கீரை, புளிச்சக்கீரை என்ற வேறு பெயர்களும் உண்டு.  

## விவரிப்பு

புளியாரைக் கீரை 60 செமீ உயரம் வரை ஆண்டு முழுவதும் வளரும் ஒல்லியான செடியாகும். இது தரையில் ஆழமாக ஊடுருவிச் செல்லும் வேரும் தண்டும் உண்தகு அரம்ப வடிவ விளிம்பு அமைந்த இலைகளும் கொண்டுள்ளது. இதன் கீரை பச்சையாக உண்ணும்போது புளிப்புச் சுவையுடன் இருக்கும். இதன் அடித்தண்டின் இலைகள் நீண்ட இலைக்காம்புடன் 7 முதல் 15 செமீ நீளம் கொண்டன. காம்புகள் படலவகை ocrea இணைந்து உருவாகிய உறையைக் கொண்டிருக்கும். நுனித்தண்டின் இலைகள் இளஞ்சிவப்பு நிறத்தில் காம்பின்றி அமையும். இது செம்பசுமை நிற முள் உள்ள பூங்கொத்துகளைக் கொண்டிருக்கும் spikes. இது இளவேனில் காலத்தில் ஊதா வண்னத்தில் பூக்கும். இது இருபாலின சூற்பையும் சூலகமும் அமைந்ததாகும்.  

இதன் இலைகள் வண்ணத்துப் பூச்சி, அந்துப் பூச்சி போன்ற செதிலிறக்கையினங்களாலும் நத்தைகளாலும் உண்ணப்படுகின்றன.  

## பரவல்
புளியாரைக் கீரை நடுவண் ஆசியாவின் சில பகுதிகளிலும் ஐரோப்பாவில் வடக்கு நடுத்தரைக்கடலின் கரைப்பகுதியில் இருந்து இசுகாண்டிநேவியாவின் வடக்குப் பகுதிவரை உள்ள புல்வெளிகள் முழுவதிலும் பரவியுள்ளது. இது ஆத்திரேலியாவிலும் வட அமெரிக்காவிலும் அயலினமாக அறிமுகமாகி உள்ளது.  

## சிற்றினங்கள்
இது பின்வரும் சிற்றினங்களைக் கொண்டுள்ளது.  

### மருத்துவப் பயன்

தமிழ்நாட்டில் பரவலாக எங்கும் கிடைக்கக்கூடிய கீரை வகைகளில் புளியாரைக் கீரையும் ஒன்றாகும். இக்கீரை மிக எளிதில் வளரக்கூடியது. இது புளிப்புத் தன்மையுடையது. இதை சமைக்கும் போது பருப்பு, நெய் போன்றவற்றை தாராளமாக சேர்த்துக்கொள்ள வேண்டும். இதனால் இக்கீரையின் மருத்துவகுணம் அதிகமாகி உடலுக்கு பல வகையிலும் நன்மை தரும். இது மருந்தாகவும் பயன்படுகிறது. இதை உண்பதன் மூலம் வாதநோய்கள், பித்த நோய்கள்]] குணமாகும். முகத்திலே ஏற்படுகின்ற முகப்பருவை நீக்குவதில் இந்தக் கீரை ஒரு சிறந்த மருந்தாகிறது. இதனுடன் சிறிது பன்னீர் விட்டு மை போல் அரைத்து முகப்பருவின் மீது பூசிவர பரு கரைந்து முகம் நல்ல பளபளப்பும் அழகும் பெறும்.
# இந்திய சாலைகள்


## இந்திய சாலைகள்
இந்தியாவில் 33 லட்சம் கி.மீ. நீளத்திற்குச் சாலைகள் அமைக்கப்பட்டுள்ளன.இது உலக அளவில் இரண்டாவது இடமாகும்.இந்தியாவின் 65 சதவிகித சரக்குப் போக்குவரத்தும் 80 சதவிகித மக்கள் போக்குவரத்தும் சாலைகளின் மூலமேநடைபெறுகின்றன.தேசிய நெடுஞ்சலைகள் நாட்டின் ஒட்டுமொத்த சாலைகளில் 1.7 சதவிகிதம் மட்டுமே.ஆனால் நாட்டின் ஒட்டுமொத்த சரக்குப் பரிமாற்றதில் 40சதவிகிதம் சாலைகளில் வழியே நடைபெறுகின்றன.  
## சாலைகள்
இந்தியாவில் பொதுவாக சாலைகளானது, தேசியநெடுஞ்சலைகள்,விரைவுச்சலைகள்,மாநிலநெடுஞ்சலைகள்,மாவட்டநெடுஞ்சலைகள்,கிரம சாலைகள் என ஐந்து வகைப்படுத்தப்பட்டுள்ளன.  
## தேசியநெடுஞ்சலைகள் (NATIONAL HIGHWAYS)
நாட்டின் பெரிய நகரங்கள்,மாநிலத் தலைநகரங்கள்,முக்கியப் பொருளாதார மண்டலகள்,துறைமுகங்கள் போன்றவற்றினை இணைப்பது தேசியநெடுஞ்சலைகளலாகும்.இவை இந்திய தேசியநெடுஞ்சலைப் பொறுப்பு ஆணையத்தால் (NHAI) நிர்வகிக்கபடுகின்றன.தேசியநெடுஞ்சலைகலானது ஒருவழிப்பாதை,இருவழிப்பாதை நான்கு,ஆறு மற்றும் எட்டுவழிப் பாதைகள் என பிரிக்கப்பட்டுள்ளதன.  

## மாநிலநெடுஞ்சலைகள் (STATE HIGHWAYS)
மாநிலகளுக்களுள்ளே முக்கிய நகரங்களையும்,மாவட்ட தலைநகரங்களையும் இணைபவை மாநிலநெடுஞ்சலைகலாகும்.இவற்றை மாநில பொதுப்பணித்துறை அமைச்சகங்கள் கட்டமைத்து பராமரிக்கின்றன.  

## விரைவுச்சலைகள்(EXPRESS WAYS)
விரைவுச்சாலைகள் என்பவை தேசிய மற்றும் மாநில நெடுஞ்சாலைகளை விட அதிக வசதிகளைக் கொண்டவை.6 அல்லது 8 வழிகளைக்கொண்ட இவை விரைவாகப் பயணம் செய்வதற்கென்றே உருவாக்கப்பட்டவை .உத்திரபிரதேசத்தின் ஆக்ரா முதல் நொய்டா வரைசெல்லும் 165 கி.மீ நீளமுடைய யமுனா அதிவேக நெடுஞ்சாலையே(YAMUNA EXPRESS WAY) இந்தியாவிலன் மிக நீளமான அதிவேகமான நெடுஞ்சாலையாகும்.  
## மாவட்டநெடுஞ்சாலைகள்(DISTRICT ROADS)
மாவட்டத்திற்குள் அமைந்துள்ள தாலுகா தலைமையகங்களையும் ,முக்கிய இடங்களையும் மாநில மற்றும் தேசிய நெடுஞ்சாலைகளோடு இணைக்கிறது.இவற்றினை மாவட்ட அளவிலான நிர்வாகம் கட்டமைத்து பராமரிக்கின்றது.  
## கிராமசாலைகள்
கிராமங்களை அருகிலுள்ள நகரங்களோடு இணைக்கும் சாலைகள் கிராமசாலைகள் ஆகும்.  
பார்வை  
https://en.wikipedia.org/wiki/Indian_road_network  

இவற்றினை உள்ளாட்சி அமைப்புகளான கிராம சபைகளும்,நகராச்சிகளும் ,பேரூராட்சிகளும் கட்டமைத்து பராமரிக்கின்றன.
# வெள்ளி குளோரைடு



**வெள்ளி குளோரைடு** (*Silver Chloride*) ஒரு வேதிச் சேர்மமாகும். இதன் வேதி வாய்ப்பாடு AgCl ஆகும். இந்த வெண்ணிறப்படிகம் உறுதியானது. தண்ணீரில் குறைந்த கரைதிறனைக் கொண்டுள்ளது. வெளிச்சம் அல்லது வெப்பத்தில், வெள்ளி குளோரைடு வெள்ளி மற்றும் குளோரினாக மாறுகிறது. வெள்ளி குளோரைடு சில மாதிரிகளில் சாம்பல் அல்லது ஊதா நிறத்தை பெற்றிருக்கும். இதன் இயற்கையான தாது குளோரார்கைரைட்டு (chlorargyrite) ஆகும்.
# கே. ஆர். பார்த்தசாரதி

கல்யாணபுரம் ரங்கசாரி பார்த்தசாரதி (பிறப்பு ஜூன் 25, 1936) இந்திய புள்ளிவிவர நிறுவனத்தில் பேராசிரியராகவும், குவாண்டம் ஸ்டாக  
ஸ்டிக் கால்குலஸின் முன்னோடியாகவும் உள்ளார்.  

## சுயசரிதை
அவர் 1936 இல்  சென்னையில் பிறந்தார் . அவர் ராமகிருஷ்ணா மிஷன் விவேகானந்த கல்லூரியில் B.A. (ஹானா்ஸ்) கணிதம் படித்தார். பின்னா் அவர் அங்கிருந்து கல்கத்தா சென்று இந்திய புள்ளியியல் நிறுவனத்தில் சி.ஆச. ராவ் அவர்களின் மேற்பாா்வையில் தனது Ph.D. ஐ முடித்தார். அங்கு அவர் "பிரபலமான நான்கு" நபா்களிா் ஒருவராக விளங்கினாா். (மற்றவர்கள் ஆர்.ரங்கா ராவ், வீரவல்லி எஸ். வரதராஜன், எஸ்.எஸ். சீனிவாச வரதன்) 1956-1963 இல் ஐ.எஸ்.ஐ. முதல் Ph.D. ISI இன் பட்டம். அவர் 1977 ஆம் ஆண்டில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு மற்றும் 1996 இல் TWAS பரிசு பெற்றார்.  

## ஆராய்ச்சி
அவர் ஆண்ட்ரி கொல்மோகாரோவுடன் இணைந்து யுஎஸ்எஸ்ஆர் அகாடமி ஆஃப் சயின்சஸ் (1962-63), இல் உள்ள ஸ்டெக்லோவ் கணிதவியல் நிறுவனத்தில், விாிவுரையாளராகப் பணியாற்றினார். பின்னர் அவர் பிாிட்டனிலுள்ள ஷெஃபீல்ட் பல்கலைக்கழகத்தில் புள்ளியியல் துறைப் பேராசிாியராகப் பணியாற்றினாா்(1964-68), பின்னா்  
மான்செஸ்டர் பல்கலைக்கழகம்(1968-70) மற்றும் நாட்டின்காம் பல்கலைக்கழகத்திலும் பேராசிரியராகப் பணியாற்றினாா். அங்கே ராபின் ல்த் ஹட்சன் உடன் இணைந்து புகழ்பெற்ற குவாண்டம் ஸ்டாக ஸ்டிக் கால்குலஸ் இன் வளா்ச்சிக்காகப் பணியாற்றினாா். பின்னர் அவர் இந்தியாவுக்குத் திரும்பினார், சில ஆண்டுகளுக்குப் பிறகு மும்பை பல்கலைக் கழகம் மற்றும் தில்லி இந்திய தொழில்நுட்பக் கழகம் ஆகியவற்றில் பணியாற்றினாா். அவர் 1976 ஆம் ஆண்டு மீண்டும் தில்லி மையத்தின் புதிய இந்திய புள்ளிவிவர நிறுவனத்திற்கு வந்தார், 1996 ல் ஓய்வு பெற்றவரை அவர் அங்கு பணியாற்றினாா்.  

அவர் 1967 ஆம் ஆண்டில் கோஸ்டன்ட் - பாா்த்தசாரதி - ரங்காராவ் - வரதராஜன் அணிக்கோவைகளை கோஸ்டன்ட்- ஆர். ரங்கா ராவ் மற்றும் வீரவல்லி எஸ். வரதராஜன் ஆகியோருடன் இணைந்து அறிமுகப்படுத்தினாா்.  

## எழுதிய புத்தகங்கள்
அவர் எழுதிய நூல்களில் சில:  
- K. R. Parthasarathy. Probability measures on metric spaces. Vol. 352. American Mathematical Society, 1967.
- Robin Lyth Hudson and K. R. Parthasarathy. "Quantum Ito's formula and stochastic evolutions." Communications in Mathematical Physics 93.3 (1984): 301-323.
- K. R. Parthasarathy. An introduction to quantum stochastic calculus. Vol. 85. Springer, 1992.
- K. R. Parthasarathy and Klaus Schmidt. "Positive definite kernels, continuous tensor products, and central limit theorems of probability theory" (series: Lecture Notes in Mathematics). (1972).
# சிக்கல் சிங்காரவேலர் கோவில்



**சிக்கல் சிங்காரவேலவர் கோவில்** *(Sikkal Singara Velar Temple)* என்பது தமிழ்நாட்டில் நாகப்பட்டினம் மாவட்டத்தில் உள்ள சிக்கல் என்ற கிராமத்தில்  
சிக்கல் நவநீதீீஸ்வரர் கோயில் வளாகத்தில் அமைந்துள்ளது. திருவாரூரிலிருந்து 18 கி.மீ. கிழக்கேயும், நாகப்பட்டினத்திலிருந்து 5 கி.மீ. மேற்கேயும் அமைந்துள்ளது. கோயிலின் ஒரு வளாகத்தில் நவநீதீஸ்வரர் சன்னதியும், வள்ளி, தெய்வானையுடன் கூடிய முருகன் சன்னதியும், மற்றொரு வளாகத்தில் விஷ்ணுவின் சன்னதியும் அமைந்துள்ளது.  

## கோவிலின் சிறப்பு
சிக்கல் சிங்காரவேலர் சன்னதி மிகப்பழமை வாய்ந்த இந்துக்கோவில் ஆகும். அதிகாரப்பூர்வமாக அறிவிக்கப்படாத முருகனின் ஏழாவது படைவீடாகும். சிவனும், விஷ்ணுவும் ஒரே இடத்தில் அமைந்துள்ள அரிய தொன்மையான இந்துக்கோவிலாகும். சிக்கலில் பார்வதியிடம் முருகன் வேல் பெற்றுத் திருச்செந்தூரில் சூரனை சம்ஹாரம் செய்தார்.  

## கோவில் வளாகம்
முற்காலத்தில் இது மல்லிகை வனமாக இருந்ததால் காமதேனு குடி கொண்டிருந்ததாக ஐதீகம். புலால் உண்டதால் சிவனால் காமதேனு சபிக்கப்பட்டார். தன் தவற்றை உணர்ந்து இங்குள்ள பாற்குளத்தில் புனித நீராடி சிவனை வழிபட்டதால் சாபவிமோசனம் அடைந்ததாக வரலாறு உண்டு.  

## விழாக்கள்
- சூரசம்ஹார விழா சிறப்பாகக் கொண்டாடப்படுகிறது. முருகக்கடவுள் தன் தாயாரிடம் பெற்ற வேல் கொண்டு சூரபத்மனை வதைத்த நாளை சூரசம்ஹாரமாக கொண்டாடுகின்றனர்.
- கந்த சஷ்டி

## இதனையும் காண்க
- சிக்கல் நவநீதேசுவரர் கோவில்
# புத்தகரம்


**புத்தகரம்** இந்தியாவின் தமிழ்நாட்டில் நாகப்பட்டின மாவட்டத்தில் அமைந்துள்ள ஒரு கிராமம். இங்கு பழமையான ஸ்ரீ மஹா காளியம்மன் ஆலயம்  அமைந்துள்ளது'''.  

## மக்கள்தொகை
2001 கணக்கெடுப்பின் படி புத்த்தகரம் கிராமத்தின் மக்கள்தொகை 1713 ஆகும். இதில் 879 ஆண்களும் 834 பெண்களும் அடங்குவர் .பாலின விகிதச்சாரம்     949  ஆகும். கல்வியறிவு விகிதம் 70.68 %. இங்கு மக்கள் தொகையில் குறிப்பிட தகுந்த வகையில் செங்குந்த முதலியார் வகுப்பை சேர்ந்தவர்கள் உள்ளனர்.அவர்கள் ஒவ்வொரு வருடமும் இரண்டாவது வாரத்தில்  ஸ்ரீ மஹா காளியம்மன் ஆலய திருவிழாவை சிறப்பாக கொண்டாடுகிறார்கள் .இவ்விழாவில் மற்ற சமுதாய  மக்களும் பங்கேற்கின்றனர்  i
# திட்டப்பிழை

**திட்டப்பிழை** (*Standard error*) என்பது புள்ளியியல் அளவையின் மாதிரிப் பரவலின் விலக்கம் ஆகும்.  

## திட்டப்பிழை
ஒரு புள்ளியியல் அளவையின் மாதிரிப் பரவலின் திட்டவிலக்கமே திட்டப்பிழை எனப்படும். இதனை ஆங்கிலத்தில் S.E. எனக் குறிக்கப்படும். எடுத்துக்காட்டாக சராசரி x̄ ன் மாதிரிப் பரவலின் திட்டவிலக்கம் அச்சராசரியின் திட்டப்பிழை ஆகும்.  

எனவே சராசரியின் திட்டப்பிழை  =  
:<math>{\sigma}_\bar{x}\ = \frac{\sigma}{\sqrt{n}}</math>.  

பெருங்கூறுகளில் அதிக அளவில் பயன்படுத்தப்படும் நன்கு அறிந்த புள்ளியியல் அளவைகளின் திட்டப்பிழைகள் கீழே கொடுக்கப்பட்டுள்ளன. இதில் n என்பது மாதிரியின் அளவு , σ<sup>2</sup> என்பது முழுமைத் தொகுதியின் மாறுபாடு மற்றும் P என்பது முழுமைத் தொகுதியின் விகிதசமம் ஆகும். மேலும் Q = 1- P. n<sub>1</sub> மற்றும் n<sub>2</sub> என்பன இரு மாதிரிகளின் அளவுகளாகும்.  
| 1 | மாதிரியின் சராசரி | σ/√n |  |
| --- | --- | --- | --- |
| 2 | கண்டறியப்பட்ட மாதிரி விகிதசமம் | √PQ/n |  |
| 3 | இரு மாதிரிகளின் சராசரிகளின் வித்தியாசம் | √(σ<sub>1</sub><sup>2</sup>/n<sub>1</sub> + σ<sub>2</sub><sup>2</sup>/n<sub>2</sub>) |  |
| 4 | இரு மாதிரிகளின் விகித சமங்களின் வித்தியாசம் | √(P<sub>1</sub>Q<sub>1</sub>/n<sub>1</sub> + P<sub>2</sub>Q<sub>2</sub>/n<sub>2</sub>) | } |

## திட்டப்பிழைகளின் பயன்பாடுகள்
திட்டப்பிழையானது பெருங்கூறு கோட்பாடுகளிலும் எடுகோள் சோதனைகளுக்கு அடிப்படையாகவும் பயன்படுகிறது.  
பண்பளவையின் மதிப்பீட்டின் நுண்மையின் அளவீடாக செயல்படுகிறது.  
திட்டப்பிழையின் தலைகீழியை மாதிரியின் நுண்மை அல்லது நம்பகத்தன்மையின் அளவாகக் கொள்ளலாம்.திட்டப்பிழையானது முழுமைத் தொகுதியின் பண்பளவை அமைவதற்கான நிகழ்தகவு எல்லைகளைக் கண்டுபிடிக்க ஏதுவாக அமைகிறது.  

### குறிப்பு
ஒரு மாதிரியின் அளவை அதிகரித்து புள்ளியியல் அளவையின் திட்டபிழையைக் குறைக்கலாம். ஆனால் இம்முறையில் செலவு, உழைப்பு மற்றும் நேரம் ஆகியவை அதிகரிக்கின்றன
# அன்னை ஞானம்மா கத்தோலிக்க கல்வியியல் கல்லூரி



**அன்னை ஞானம்மா கத்தோலிக்க கல்வியியல் கல்லூரி** (*Mother Gnanamma Catholic College of Education*) இந்தியாவில் தமிழ்நாடு, கன்னியாகுமரி மாவட்டம் மதாத்தட்டுவிளையிலுள்ள, கல்வி நிறுவனம் ஆகும். அன்னை ஞானம்மா கத்தோலிக்க கல்வியியல் கல்லூரி 2015 ஆம் ஆண்டில் புனித செபாஸ்டியன் கல்வி மற்றும் மேம்பாட்டு அறக்கட்டளை நிறுவிய ஒரு கிறிஸ்தவ சிறுபான்மை நிறுவனம். தேசிய ஆசிரிய கல்வி கழகம் (NCTE) கவுன்சில் அங்கீகாரம் பெற்று தமிழ்நாடு ஆசிரியர்கள் கல்வி பல்கலைக்கழகத்தின் (TNTEU) .கீழ் இயங்கி வருகிறது.  

## வழங்கப்படும் பாடதிட்டங்கள்
பின்வரும் பி.எட் படிப்புகள் வழங்கப்படுகின்றன.  
1. தமிழ்
1. ஆங்கிலம்
1. கணிதம்
1. உயிர் அறிவியல்
1. பொருளறிவியல்

1. கணினி அறிவியல்
1. வரலாறு
1. பொருளியல்

1. வணிகவியல்
# பானாக் வெளி

கணிதத்தில் **பானாக் வெளி** (*Banach space*) குறிப்பாக செயல்பாட்டு பகுப்பாய்வில் பயன்படுத்தப்படுகிறது. இது ஒரு முழுமையான நெறிம திசையன் வெளி ஆகும். ஒரு பானாக் இடைவெளி என்பது மெட்ரிக்கு அளவில் திசையன் நீளம், திசையன்களுக்கிடையில் உள்ள தூரம் ஆகியவற்றைக் கணிக்கிறது. ஒரு கோசி வரிசை (*Cauchy sequence*) காட்சிகளின் இடைவெளியில் நன்கு வரையறுக்கப்பட்ட வரம்பிற்குள் எப்போதும் இணைகிறது.  

பானாக் வெளிகள் போலந்துக் கணிதவியலாளர் இசுடெப்பான் பானாக் என்பவரின் பெயரால் பெயரிடப்பட்டது, அவர் ஹேன்ஸ் ஹான், எதுவார்த் ஹெல்லி ஆகியோருடன் 1920-1922 இல் முறையாக அறிமுகம் செய்தார். பானாக் வெளிகள் முதன்முதலாக இல்பேர்ட்டு, மோரிசு பிரேச்சே, பிரீகியசு ரீசு ஆகியோரால் செயல்பட்டு வந்தன. செயல்பாட்டு பகுப்பாய்வில் பானாக் வெளிகள்முக்கிய பங்கை வகிக்கின்றன. மற்ற பகுப்பாய்வுப் பகுதிகளில் பானாக் வெளிகளே ஆய்வு செய்யப்படுகின்றன.
# சஞ்சய் காந்தி தேசியப் பூங்கா


**சஞ்சய் காந்தி தேசியப்பூங்கா** (*Sanjay Gandhi National Park*) இந்தியாவின் மகாராட்டிர மாநிலம் ,மும்பை க்கு அருகில் 87 கி.மீ. 2 (34 சதுர மைல்) பரப்பளவில் பாதுகாக்கப்பட்ட பகுதியாக அமைந்துள்ளது.  

## வரலாறு:

இந்தப் பூங்கா 1983ல் மும்பை மாநிலத்தில் உள்ள தாணே இடத்தில் உள்ளது. இதன் பரப்பளவு 86.96 ச.கி.மீ ஆகும். பூங்காவுக்கு அண்மையான நகரம் மோரிவில் 3 கி.மீ. தூரத்தில் தான் இருக்கிறது. இந்த நகரமே இப்பூங்காவின் ரயில் நிலையமாகும்.  

## பூங்காவின் அமைப்பு:

காட்டின் பெரும்பகுதி புன்செய் வகையானது. கன்ஹேரிகுகைகளை நெருங்கும் பகுதியில் ஆங்காங்கே ஒருசில என்றும்-பசுமை மற்றும் அரைகுறை என்றும்-பசுமைக் காடுகள் உள்ளன. தாவர இனங்கள் மாங்க்ரோவ், ஜாம்பல், தேக்கு ஆகியன. பூங்காவில் சுமார் 1000 வகையான பூக்கும் தாவரங்கள் இருக்கின்றன.  

## வன விலங்குகள்:

பூங்காவின் பிராணிகளில் சிறுத்தை, காட்டுப்பூனை, கீரி, நாற்கொம்புமான், சாம்பர், எலிமான், வராகம், ல்ங்கூர், குரங்கு, மகரம், முதலை முதல்யன அடங்கும்.  

### பறவைகள்:

ஹான்பில்ஸ், புல்புல்ஸ், சூரியன் பறவைகள், மயில் மற்றும் மரம்கொத்தி.  

அரசவால் ஈப்பிடிப்பான் என்னும் வலசைப் பறவையும் இங்கு வரும். மீன்கொத்திகள், மைனாக்கள், ரெட்டைவாள் குருவி, உழவாரக்குருவி, நீள்சிறகுடை கடற்பறவைகள், வெண்குருகு, நாரைகள் போன்றவை இங்கு காணலாம்.
# இட்டகி மகாதேவர் கோயில்



**இட்டகி மகாதேவர் கோயில்** இந்தியாவின் கருநாடக மாநிலத்தில் கொப்பள் மாவட்டத்தில் இட்டகி எனும் கிராமத்தில் அமைந்துள்ளது. இது கக்கனூரிலிருந்து 7 கிலோ மீட்டர் தொலைவிலும், இலக்குண்டியிலிருந்து 20 கிலோ மீட்டர் தொலைவிலும் அமைந்துள்ளது.  

இங்கு பெல்லாரி – கதகு இருப்புப்பாதைச் சாலையில் பானிகோப்பு இருப்புப்பாதை நிலையத்திலிருந்து 4.8 கி.மீ. தொலைவில் தெற்காக குக்கனூர் - இட்டககி அமைந்துள்ளது. இட்டக்கியிலுள்ள மகாதேவர் கோயில் சாளுக்கியப் பேரரசன் ஆறாம் விக்கிரமாதித்தனின் படைத்தலைவர் மகாதேவர் என்பவரால் கி.பி.1112 ஆம் ஆண்டு கட்டப்பட்டது. கல்யாண சாளுக்கியர் ஆரம்பகாலக் கோயில்களில் குக்கனூர் கல்லேஸ்வரம் குறிப்பிடத்தக்க ஒன்றாகும். இக்கோயில் 'கோயில்களின் பேரரசன்' என்று கல்வெட்டில் புகழப் பெற்றுள்ளது. சாளுக்கியர்களின் கோயிற் கட்டிடத் திறனுக்குச் சிறந்த எடுத்துக்காட்டாக மகாதேவர் கோயில் விளக்குகிறது.  

## இட்டக்கி மாதேவர் ஆலய அமைப்பு
இவ்வாலயமானது கருவறை, அந்தராளம், விமானம், மண்டபம், நந்திமண்டபம் என்னும் கலை அம்சங்களை கொண்டது. இவ் ஆலய புறச்சுவர்களில் உள்ள கோஸ்டங்களில் கடவுள் படிமங்களுக்கு பதிலாக சிகரங்களின் குறுவடிவங்களே அமைக்கப்பட்டுள்ளன. இவ் ஆலய விமானத்தளங்கள் உயரம் குறைந்தவை. இதன் மேல் இரட்டை வளைவுடைய ஆமலகம் காணப்படுகின்றது. எனவே திராவிட பாணிக்குரிய கலை அம்சம் மாற்றம் அடைந்து கல்யாணச்சாளுக்கிய கலைப்பாணிக்குரிய விமானம் உருப்பெற்றமைக்கு கல்லேஸ்வரம் சிறந்த எடுத்துக்காட்டாகும்.  

இக்கோயில் 120 அடி நீளமும் 60 அடி அகலமும் உடையது. கருவறை, இடைக்கழி, நவரங்க மண்டபம் போன்றவற்றைக் கொண்டுள்ளது. கருவறையின் மேலமைந்துள்ள விமானம் செவ்வக அமைப்பைக் கொண்டது. சிகரத்தின் மேல் பகுதி காலத்தால் சிதைவடைந்து இடிந்து காணப்படுகின்றது. விமானம் 40 அடி உயரம் உள்ளது. 3 நிலைகளைக் கொண்டுள்ளது. விமானத்தின் ஒவ்வொரு நிலையிலும் அழகுடன் அமைக்கப்பட்ட மாடக் குழிகளும், சிற்பங்களும் காணப்படுகின்றன. கோயிலின் பெரிய மண்டபம் 68 தூண்களை உடையது. 26 தூண்கள் வடிவில் பெரியவை. 26 தூண்கள் மண்டபத்தின் நடுவே அமைக்கப்பட்டு மண்டபக் கூரையினைத் தாங்கியுள்ளன. மற்ற சிறிய தூண்கள் பெரிய தூண்களைச் சுற்றி உள்ளன. இவை சாய்வான கூரையினைத் தாங்குகின்றன. தூண்களில் சிற்பங்கள் மிக நுட்பமான முறையில் நன்றாகச் செதுக்கப்பட்டு அழகுபட அமைந்துள்ளன. இக்கோயிலின் இடிபாடுகளை ஐதராபாத்துத் தொல்லியல் துறையினர் புதுப்பித்துள்ளனர்.  
## படக்காட்சிகள்

## மேற்கோள்

- 
- 
- 
- 
-
# வெர்கலான்

**என்றிக் அர்னால்டு தாவ்லோ வெர்கலேண்டு** (*Henrik Arnold Thaulow Wergeland*) என்பவர் நார்வே நாட்டைச் சேர்ந்த எழுத்தாளர் ஆவார். கவிதைகளுக்காக இவர் கொண்டாடப்பட்டாலும் நாடக ஆசிரியர், முற்போக்குவாதி, வரலாற்றாளர், மொழியிலாளர் என பன்முக ஆற்றல் கொண்டவராக இவர் சிறப்பு பெற்றிருந்தார். நார்வேயின் இலக்கியச் செழுமை, நார்வேயின் நவீனக் கலாச்சார இலக்கியம் ஆகியவற்றின் வளர்ச்சிக்கான முன்னோடிகளில் ஒருவராக வெர்கலேண்டு கருதப்படுகிறார் .  

## தோற்றம்
இவர் கி.பி.1808-ஆம் ஆண்டு ஒரு பேராசிாியாின் மகனாகத் தோன்றினாா். உயா்கல்வியுடைய ஒரு குடும்பத்தில் பிறந்ததால் இளமையில் மிகுந்த அறிவு கட்டுரைகள் பயின்று புலமை அடைந்தாா். இவர் இயற்கையில் கவிதைத் திறன் பெற்றவா். இவரது கவிதைகள் நாா்வே நாட்டு மக்களிடம் தேசப்பற்றை ஏற்படுத்தியது. நாா்வே நாட்டு அரசியல் சட்டத்தை வன்மையாகக் எதிா்த்தாா். இவருடைய மனிதநேய செயல்பாடுகள், புரட்சிகர எண்ணங்கள்,விடுதலையின் மீதிருந்த அளவற்ற அன்பு ஆகியன நாா்வே நாட்டு மக்களிடம் தனிப்புகழ் பெற வழிவகுத்தது.  

## கவிதை

இவர் கவிதை நூல்களுள் முதல் சுற்றுக் கவிதைகள், இசுபானியா்கள், ஆங்கில விமானி ஆகியன குறிப்பிடத்தக்கன. இவர்தம் கதைப்பாடல்களும், சிறப்பு வாய்ந்தன.  

## மறைவு

இவர் கி.பி. 1845- ஆம் ஆண்டு இயற்கை எய்தினாா்.
# பிச்சைக்காரன் பள்ளம் கால்வாய்

**பிச்சைக்காரன் பள்ளம் கால்வாய்** (Pichaikaranpallam Canal) என்பது தமிழ்நாட்டின், ஈரோடு மாவட்டத்தில் ஓடிக்கொடிாண்டிருக்கிறது. இது காவிாி ஆற்றின் துணை ஆறுகளில் ஒன்று. இந்தக் கால்வாய்க்கு சிற்றோடைகளில் இருந்து வரும் மழைநீா் மூலமாக நீராதாரம் கிடைக்கிறது. இது மேலும் எல்லப்பாளையம் வட்டத்தில் பாய்கிறது இந்தக் கால்வாய் 15 கிலோமீட்டா் ( 9.3 மைல்கள்) நீளமுடையது. இது எல்லப்பாளையம், வில்லசரசம்பட்டி, பெரியசேமூர், பிராமண பெரிய அக்கிரஹாரம் வழியாக காளிங்கராயன் வாய்க்கால் அடியில் கடந்து செல்கிறது, தொட்டிப் பாலம் உதவியுடன் காவிாியாற்றை அடைகிறது.  
## சுற்றுச்சூழல் பிரச்சனைகள்
ஈரோட்டில் தொழில்மயமாக்கலினால், அதிக அதிக எண்ணிக்கையினாலான ஜவுளி சாயத்தொழிற்சாலைகள் மற்றும் தோல் தொழிற்சாலைகள் இதனை சுற்றியுள்ள பகுதிகளில் தோன்றியுள்ளது. இவற்றில் பெரும்பாலானவை சுத்திகாிக்கப்படாத கழிவுகளை வெளியேற்றுவதால், இந்தக்கால்வாய் அதிக மாசுபாடு அடைகிறது. இதனால் பொதுமக்களுக்கு பலவிதமான சுகாதார பிரட்சனைகள் ஏற்படுகிறது. இது பொிய அளவில் அந்தப் பகுதியிலுள்ள நிலத்தடி நீ்ா் மற்றும் வேளாண்மையை பாதித்துள்ளதால் இந்த பிரட்சனை கண்டனத்திற்கு உாியதாக உள்ளது. சமூக நல அமைப்புகளுடன் சோ்ந்து ஈரோடு மாநகராட்சி இந்தக்கால்வாயைய் சுத்திகாித்துள்ளது. 2001 -ல் தமிழ்நாடு குடிநீர் வடிகால் வாாியம் இந்தக்கால்வாய் காவிாியாற்றில் கலப்பதற்கு முன்னா் இதன் அசுத்தமான நீரை சுத்தப்படுத்த கழிவுநீா்சுத்திகாிப்பு ஆலையைக் கட்டியுள்ளது. இந்த ஆலை 5.7 மில்லியன் லிட்டா்கள் நீரை ஒரு நாளைக்கு தாங்கக்கூடிய திறன் கொண்டது. இது வீரப்பன் சத்திரம் மண்டலத்தில் உள்ள வைரப்பாளையத்திற்கு அருகில் உள்ளது. ஈரோடு நகராட்சி நிறுவனம் இந்தக்காலிவாயின் மறு வளா்ச்சிக்காக விாிவான திட்ட அறிக்கையைய் தயாா் செய்வதற்கான ஆலோசனை குழுவை நியமித்துள்ளது.  
### மேலும் பாா்க்க
பெரும்பள்ளம் கால்வாய்
# ராஜ்கோட் மேற்கு சட்டமன்றத் தொகுதி



**ராஜ்கோட் மேற்கு சட்டமன்றத் தொகுதி** (*Rajkot West Assembly constituency*, குஜராத்தி: રાજકોટ પશ્ચિમ વિધાનસભા બેઠક) என்பது இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இத்தொகுதி ராஜ்கோட் மாவட்டத்தில் அமைந்துள்ளது. ராஜ்கோட் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று.  

## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1967 | எம். பி. ஜடேஜா | சுதந்திராக் கட்சி |
| 1972 | பிரத்துமன்சிங்ஜி ஜடேஜா | இந்திய தேசிய காங்கிரஸ் |
| 1975 | அரவிந்த்பாய் மணியர் | பாரதீய ஜனசங்கம் |
| 1980 | மணிபாய் ரான்பரா | இந்திரா காங்கிரஸ் |
| 1985 | வாஜுபாய் ருதாபாய் வாலா | பாரதிய ஜனதா கட்சி |
| 1990 |  |  |
| 1995 |  |  |
| 1998 |  |  |
| 2002 |  |  |
| 2002**குறிப்பு** |  |  |
# ஆல்பிரட் பார்னார்டு பாசெட்


**ஆல்பிரட் பார்னார்டு பாசெட்** (*Alfred Barnard Basset*, சூலை 25, 1854 – 5 திசம்பர் 1930) ஒரு பிரித்தானியக் கணிதவியலாளர் ஆவார். இவர் இயற்கணித வடிவியல், மின்னியக்கவியல் மற்றும் பாய்ம இயக்கவியல் ஆகிய துறைகளில் பங்காற்றினார்.  பாய்ம இயக்கவியலில், பாசெட் விசை அல்லது பெளசினெசுக்-பாசெட் விசை  என அறியப்படும் விசை நிலையற்ற இயக்கத்தில் (ஒரு பிசுபிசுப்பு திரவத்துடன் தொடர்புடையது), உடலில் உணரப்படும்  விசையின் வரலாற்றினை விவரிக்கிறது. இவர் மேலும் பெசெல் சார்புகளில் தன் பங்களிப்பை ஆற்றினார். பாசெட் சாா்பு என்னும் பதம் பெசெல் சாா்பின் மாற்றம் அடைந்ததாகும். ஆனால் இப்போது அது பயன்படுத்தப்படுவதில்லை. இவர் 1889  ஆம் ஆண்டில் அரச கழகத்தின் உறுப்பினராகத் தேர்ந்தெடுக்கப்பட்டார்.  

## உசாத்துணைகள்
- 
-
# பெர் ஒலோப் ஹல்த்

**பெர் ஒலோப் ஹல்த்** (ஆங்கிலம்: Per Olof Hulth) (2 ஜூன் 1943 - 26 பிப்ரவரி 2015) சுவீடிய வானியற்பியல் இயற்பியலாளர் ஆவார்.  

இவர் ஸ்டாக்ஹோம் நகரில் வளர்ந்தார். ஸ்டாக்ஹோம் பல்கலைக்கழகத்தில் 1976 ஆம் ஆண்டில் துகள் இயற்பியல் துறையில் முனைவர் பட்டம் பெற்றார். பின்னர் பல ஆண்டுகள் அதே பல்கலைக்கழகத்தில் பரிசோதனை வானியல் துகள் இயற்பியல் பேராசிரியராகவும், இயற்பியல் துறைத் தலைவராகவும் இருந்தார். இவர் ஜெனீவாவில் CERN இல் பணியாற்றினார். தென் துருவத்தில் உள்ள AMANDA திட்டத்தில் துருவ பனிப்பகுதியில் இருந்து நியூட்ரினோக்களைப் பற்றி படித்தறிவதில் முக்கிய ஐரோப்பிய அறிஞர்களில் ஒருவராகச் செயல்பட்டார். 2001 முதல் 2005 வரை இதன் செய்தித் தொடர்பாளராகவும் செயல்பட்டார்.  

2004 இல் அறிவியலுக்கான ராயல் ஸ்வீடிஷ் அகாடமியில் (Royal Swedish Academy of Sciences) இயற்பியல் வகுப்பின் உறுப்பினராக ஆனார். ராயல் அகாடமி கல்விக் குழுவின் தலைவராகவும் 2013 ஆம் ஆண்டில் ஸ்வீடனில் இலாப நோக்கற்ற சுயாதீனமான முதன்மை மற்றும் உயர்நிலை பள்ளிகளுக்கான தேசிய தடையைச் செயல்படுத்துவதில் ஒரு முக்கிய விமர்சகர் ஆகவும் செயல்பட்டார்.
# லூயிவில் ஷூட்டர்ஸ்

**லூயிவில் ஷூட்டர்ஸ்** லூயிவில் (கென்டக்கி)யில் இருந்து ஒரு குழு இருந்தது. 1991-1992 பருவத்தின் துவக்க மற்றும் அதன் இரண்டாவது சீசனில் மூன்று ஆட்டங்களில் குளோபல் கூடைப்பந்து சங்கத்தில் போட்டியிட்டது.  

லூயிஸ்வில்லே ஷூட்டர்ஸ் லூயிவில்வில் தோட்டங்களில் தங்கள் வீட்டு விளையாட்டை விளையாடியது மற்றும் அவர்களின் அணி வண்ணங்கள் சிவப்பு மற்றும் தங்கம்.  

ஷூட்டர்ஸ் GBL இன் முதல் பருவத்தின் மூலம் விளையாடியது மற்றும் 35-29 (547) சாதனையை முடித்தது, இது மிட்-மிச்சிகன் கிரேட் லேக்கர்ஸ்க்கு பின்னால் 7 ஆட்டங்களில் வெஸ்ட் பிரிவில் இரண்டாம் இடத்தைப் பிடித்தது. ஷூட்டர்ஸ் ப்ளேஃபிக்கு முன்னேறியது, ஆனால் முதல் மிச்சிகன் கிரேட் லேக்கர்களிடமிருந்து முதல் சுற்றுக்கு நிதிய சிக்கல்களால் தோல்வியுற்றது. லூயிஸ்வில்லெவின் ஆல்ஃபிரட்ரிக் ஹியூஸ் அனைத்து GBA அணியையும் செய்தார். முன்னாள் ஓல் மிஸ் மற்றும் அமெரிக்க கூடைப்பந்து சங்கம் நட்சத்திரம் ஜானி நியூமன் தலைமை பயிற்சியாளர் ஆவார்.  

ஷெப்பர்ஸ் 1992-1993 பருவத்தை மிட்ஸஸ்சனில் (அந்த பருவத்தில் மடங்குவதற்கு ஒரே ஜி.பி.எல் அணியில்) முறியடிக்கப்படுவதற்கு முன் மூன்று நேராக இழப்புக்களைத் தொடங்கினார். அவர்கள் முன்னர் சீன் வுட்ஸில் கையெழுத்திட்டனர், ஷூக்கர்ஸ் லீக் நாடகத்திற்கு திரும்பவில்லை.
# தேசிய வளிமண்டல ஆராய்ச்சி ஆய்வகம்


**தேசிய வளிமண்டல ஆராய்ச்சி ஆய்வகம்** (National Atmospheric Research Laboratory NARL) என்பது இந்திய விண்வெளித் துறையிலிருந்து நிதி ஆதாரம் பெற்று தனித்தியங்கக் கூடிய ஆராய்ச்சி நிறுவனமாகும்.]. தேசிய வளிமண்டல ஆராய்ச்சி ஆய்வகம்' வளிமண்டல அறிவியல் துறையிலுள்ள அடிப்படை மற்றும் இயற்பியல் பயன்முறை ஆய்வில் ஈடுபட்டுள்ளது. இந்த ஆராய்ச்சி நிறுவனம் 1992ல் ”தேசிய இடைவெளிமண்டல-வெம்மடுக்குமண்டல-அடிவளிமண்டல (National Mesosphere-Stratosphere-Troposphere (MST) RadarFacility (NMRF)) தொலைக் கண்டுணர்வசதி” எனத் தொடங்கப்பட்டது. இத்தனை ஆண்டு காலங்களில் மேலும் பிற வசதிகளான லிடார் மின் காந்த கதிர்வீசல் அல்லது வெளிச்ச அலகு, காற்று விவர வரைவு (wind profiler), ஒளிச்சுழல் மழைமானி (Optical rain gauge), மழைத்துளி அளவறிவி (disdrometer), தானியங்கு வானிலை நிலையம், மேலும் இதுபோன்ற பல வசதிகளும் இணைக்கப்பட்டன. பின்னர் ”தேசிய இடைவெளிமண்டல-வெம்மடுக்குமண்டல-அடிவளிமண்டலத் தொலைக் கண்டுணர்வசதி” ஒரு ஆராய்ச்சி நிறுவனமாக விரிவுபடுத்தப்பட்டு 2005 ஆம் ஆண்டு செப்டம்பர் 22 ஆம் நாள் ”தேசிய வளிமண்டல ஆராய்ச்சி ஆய்வகமாக” மறுபெயரிடப்பட்டது..
# கூட்டல் கணித இதழ்

புகழ்பெற்ற இணைய இதழான **கூட்டல் இதழ்** அல்லது **பிளஸ் இதழ்** (*Plus Magazine*) என்பது, கேம்பிரிட்சு பல்கலைக்கழகத்தின் நூற்றாண்டு கணிதத் திட்டத்தின் சார்பில் நடத்தப்படுகிறது.  

## இதழின் உள்ளடக்கம்
- கணிதம் சார்பான சிறப்புக் கட்டுரைகள்
- புகழ்பெற்ற கணித நூல்கள் மற்றும் நிகழ்ச்சிகள் பற்றிய மீளாய்வு
- செய்திப் பிரிவு
- கணிதப் புதிர்களும் விளையட்டுகளும்
- கணிதவியலாளர்களின் பேட்டிகள்
- கணித நகர்வுகள்

## வரலாறு
1997ல் இவ்விதழ் பாஸ் மேத்ஸ் (PASS Maths) என்ற பெயரில் தொடங்கப்பட்டது. கேம்பிரிட்சு பல்கலைக்கழகம் மற்றும் கீலெ பல்கலைக்கழகத்துடன் இணைந்து கணிதம் ஆய்வு , கலந்துரையாடல் இயக்கமாக துவங்கியது. இன்று உலக அளவிலும் ஐக்கிய இராச்சியம் அளவிலும் நூற்றாண்டு கணிதத் திட்டமாக கேம்பிரிட்சு பல்கலைக்கழகத்தின் பகுதியாகச் செயல்படுகிறது.  

## சிறப்புகள்
ஸ்டீபன் ஹோக்கிங் ,மார்கசு டூ சவுடாய் ஆகியோர் ஆசிரியர் குழுவில் உள்ளனர்] .இவ்விதழ் 2001ல் சிறந்த அறிவியல் இதழாக தேர்வு செய்யப்பட்டு வெப்பி (Webby) விருது பெற்றது. மேலும் கணிதத்தின் மேல் உண்மையான அன்பு கொண்டவர்களால் உருவாக்கப்பட்ட களம் எனவும் விவரிக்கப்பட்டது.. 2006 ஆம் ஆண்டில் நூற்றாண்டு கணிதத் திட்டத்தின் பகுதியான இவ்விதழ் உயர்கல்விக்கான அரசியின் நினைவுப் பரிசினைப் பெற்றுள்ளது
# பாலிஃபேஜியே


** பெரும்பசியுண்ணல்** (*Polyphagia*) அல்லது **மீப்பசியுண்ணல்** (*hyperphagia*) என்பது பெரும்பசி அல்லது மீப்பசி நிலையை குறிப்பதாகும்.  

## மருத்துவத்தில்
மருத்துவத்தில், பெரும்பசி (சில நேரங்களில் மீப்பசி என அழைக்கப்படுகிறது) என்பது ஒரு மருத்துவ அடையாளம். அதாவது அதிகப்படியான பசி, வாய்வழி இயல்பிகந்த அதிக அளவில் உட்கொள்ளுதல் ஆகும். இது நீரிழிவு, கிளைன்-இலெவின் நோய்க்குறி (ஹைபோதாலமஸில் ஒரு செயலிழப்பு), மரபன் கோளாறுகள் பிராடர்-வில்லி நோய்த்தொகை, பிரெடல்-வில்லை நோய்த்தொகை போன்ற நோய்களால் ஏற்படலாம். வேகல் நரம்பு ஏற்பிகளைத் தட்டும்போது மூயுண்ணல் ஏற்படும் என அறியப்பட்டுள்ளது.  

## காரணங்கள்
பசியின்மை ஏற்பட காரணமாக அமைபவை:  
- பதற்றம்
- அழுத்தம்
- சில மருந்துகள்
- சர்க்கரை நோய்
- கூடுதல் தைராய்டு சுரப்பியின் செயலாக்கம்
- இரத்தச் சக்கரைக் குறைவு
- மாதவிலக்குக்கு முந்தைய குறைபாடு
- ப்ரெடல்-வில்லை சிண்ட்ரோம்
- பெரும்பசி
- கிரேவின் நோய்
- கிலைன்-லெவின் குறைபாடு

### நீரிழிவுக் கொழுப்புச் சிதைவு
பசி பொதுவாக நீரிழிவுக் கொழுப்புச் சிதைவு தொடக்க நிலையில் ஏற்படுகிறது. எனினும், ஒருமுறை இன்சுலின் அதிக குறைப்பாடாகவும் கொழுப்பு அமிலமாக்கத்தில் உருவாகிறது. பசியின்மை தடைபடுகிறது.  

## சொற்பிறப்பியல் மற்றும் உச்சரிப்பியல்
பாலிஃபேஜியே என்ற சொல் பாலி மற்றும் பேஜியே என்ற இரண்டு சொற்கள் இனைந்த ஒரு கிரேக்க சொல்லாகும். பாலி என்பது  
பேரளவு என்றும், பேஜியே என்பது உண்ணுதல் அல்லது விழுங்கிடுதல் என்பதாகும்.
# ஸ்க்லேடர்ஸ் வானம்பாடி

ஸ்க்லட்டரின் லார் ஸ்பைசோஸ்கோஸ் ஸ்க்லேட்டரி என்பது அலடுடி குடும்பத்தில் உள்ள ஒரு லார் இனமாகும். இது நமீபியா மற்றும் தென் ஆப்பிரிக்காவில் காணப்படுகிறது. அதன் இயற்கையான வாழ்விடம் மிதமான அல்லது வெப்பமண்டல வறண்ட புதர் நிலமாகும். அது வசிப்பிட இழப்புகளால் அச்சுறுத்தப்படுகிறது.  

## வகைப்பாடு மற்றும் அமைப்புமுறை
பொது பெயர் மற்றும் லத்தீன் இருமை பிரித்தானிய விலங்கியல் பிலிப் லட்லி ஸ்க்லேட்டர் நினைவு.  

Sclater's Lark முதலில் Calandrella இனப்பெருக்கம் மற்றும் சில அதிகாரிகள் அந்த வகைப்பாடு அங்கீகரிக்க தொடர்கிறது. இந்த இனங்கள் மாறி மாறி Sclater இன் குறுகிய கால் lark என பெயரிடப்பட்டது.
# ஏரம்பையர்

**ஏரம்பையர்** (1847 – 1914) ஈழத்துத் தமிழ்ப் புலவர்களுள் ஒருவர்.  

அந்தணர் மரபில் தோன்றிய இவர் யாழ்ப்பாண மாவட்டம், மாதகல் என்னும் ஊரைச் சேர்ந்தவர். தந்தை சுப்பிரமணிய சாத்திரியார். ஏரம்பையர் யாழ்ப்பாணம் வேலுப்பிள்ளை, சம்பந்தப் புலவர், சங்கர பண்டிதர் ஆகிய மூவரிடமும் தென்மொழி, வடமொழி நூல்களைக் கற்றுத் தெளிந்தார். ஆறுமுக நாவலரோடு தோழமை கொண்ட இவர் சித்தந்த சாத்திரத்தில் திறமை மிக்கவராக விளங்கினார். சைவ பரிபாலன சபை ஒன்று யாழ்ப்பாணம் வண்ணார்பண்ணையில் தொடங்கப்பட்டது. அந்த சபையில் சைவ சமய சொற்பொழிவுகளை நிகழ்த்தினார். இவர் கணிதத்திலும் வல்லவர். சேட்டுப் புராணத்தை உரை நடையில் எழுதினார். இவர் சிரார்த்த விதி, கனா நூல், சூரனுடைய முற்பிறப்பின் சரித்திரம், நாகேஸ்வரி தோத்திரம், குவாலாலம்பூர்ச் சிவபெருமானூஞ்சல், கவனாவத்தை வைரவரூஞ்சல், மாதகல் பிள்ளையார் ஊஞ்சல், காளிக்கதிரேசர் ஊஞ்சல், நகுலாசல புராணம் ஆகிய நூல்களை இயற்றியுள்ளார். நீதிசாரம் என்னும் நூலினை வடமொழியிலிருந்து தமிழாக்கம் செய்துள்ளார்.
# தி. பொன்னுமலை



**காரிப்பட்டி தி. பொன்னுலை** (*Karipatti T. Ponnumalai* பிறப்பு: ஆகத்து 20, 1920) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்ட மன்றத்திற்குத், திராவிட முன்னேற்றக் கழகத்தின் வேட்பாளராக, பனைமரத்துப்பட்டி தொகுதியில், 1967 மற்றும் 1971ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தேர்ந்தெடுக்கப்பட்டார்.
# பாலி, கோவா



**பாலி** (*Pale*) வடக்கு கோவா மாவட்டத்தில் உள்ள ஒரு கணக்கெடுப்பில் உள்ள நகரம் ஆகும்.  

## நிலவியல்
இந்நகரம் சராசரியாக கடல் மட்டத்திலிருந்து 0 மீட்டர் (0 அடி) உயரத்தில் அமைந்துள்ளது.  

## மக்கள் தொகையியல்
2001 ஆம் ஆண்டு இந்திய மக்கள் தொகை கணக்கெடுப்பின்படி, 5706 மக்கள் இங்கு வசிக்கின்றனர் . இவர்களில் 53% ஆண்கள், 47% பெண்கள் ஆவார்கள். ஆண்களின் சராசரி கல்வியறிவு 75% ஆகும். இதில் ஆண்களின் கல்வியறிவு 82%, பெண்களின் கல்வியறிவு 67% ஆகும். இது இந்திய தேசிய சராசரி கல்வியறிவான 59.5% விட அதிகமானதாகும். பாலியில் மக்கள் தொகையில் 10% 6 வயதுக்குட்பட்டோர் ஆவார்கள்.
# சரவணம்பட்டி இரத்தினகிரி மருதாச்சல கடவுள் கோயில்



**சரவணம்பட்டி இரத்தினகிரி மருதாசால கடவுள் கோயில்** என்பது தமிழ்நாட்டில் கோயம்புத்தூர் மாவட்டம், சரவணம்பட்டி என்னும் ஊரில் அமைந்துள்ள ஒரு முருகன் கோயில் ஆகும்.  

## பூசைகள்
இக்கோயிலில் இரண்டு காலப் பூசைகள் நடக்கின்றன. தை மாதம் மாட்டுப்பொங்கல், பூப்பறிக்கும் விழா முக்கிய திருவிழாவாக நடைபெறுகிறது.  

## திருவிழா
- அமாவாசை,
- காணும் பொங்கல்,
- கிருத்திகை,
- தைப்பூசம்,
- வைகாசி விசாகம்.
# கணிக்கும் எந்திரங்கள்



**கணிக்கும் எந்திரங்கள்** என்பன கணிதத்தின் அடிப்படைச் செயல்பாடுகளைச் செய்ய உதவும் இயந்திரங்களாகும். பிலெய்ஷ் பாஸ்கல் என்னும் பிரெஞ்சுக் கணித அறிஞர் 1642-ல் முதன் முதலில் எந்திரம் மூலம் கூட்டல் கணக்குகளைச் செய்ய முயன்றார். கூட்டல், கழித்தல், பெருக்கல், வகுத்தல் முதலிய எல்லாக் கணக்குகளையும் செய்யும் எந்திரம் 1939-ல் அமெரிக்காவில் செய்யப்பட்டது. பின்னர் சதவீதங்கள், வர்க்க மூலங்கள் இவற்றைக் கணக்கிடும் எந்திரங்களும் செய்யப்பட்டன. கணிக்கும் எந்திரங்கள் இன்று பல அளவுகளில் உள்ளன. தீப்பெட்டி அளவு சிறிதாக இருக்கும் எந்திரங்கள் பொத்தான் மின்கலத்தால் இயங்குகின்றன. ஓர் அறையைப் போலப் பெரிதாக உள்ள எந்திரங்களும் இருக்கின்றன. இவற்றுக்கு "கணினி" (Computer) என்று பெயர். ஒருவர் பத்து ஆண்டுகளில் செய்துமுடிக்கக் கூடிய சிக்கலான கணக்குகளை இந்த எந்திரம் ஒரு மணி நேரத்தில் செய்து முடித்துவிடும் ! பெரும் வணிக நிறுவனங்களும், வங்கிகளும், காப்பீட்டு நிறுவனங்களும், புள்ளியியல் துறையைச் சார்ந்த அலுவலகங்களும் கணினிகளைப் பயன்படுத்துகின்றன. விண்வெளிக்கலங்களின் முழுப் போக்கையும் நிருணயித்து நடத்தவும் கணினி எந்திரங்களே பெரிதும் உதவுகின்றன.
# எங்கும் அடர்த்தியாகாத கணம்

கணிதத்தில், ஒரு இடவியல் இடைவெளியில் **எங்கும் அடர்த்தியாகாத கணம்** *(Nowhere dense set)*என்பது, அதன் உட்பகுதியின் மூடல் கணம் வெற்றாக உள்ளது ஆகும். இது **அருகு கணம்** *(meagre set)* எனவும் கூறப்படும். மிகவும் தளர்வான பொருளில், இது உறுப்புகள் கொத்தாக இல்லாத கணம் (எந்த இடத்திலும் பரப்பளவில் வரையறுக்கப்படுவதால்) எனக் கொள்ளலாம். நடவடிக்கைகளின் வரிசை முக்கியம். எடுத்துகாட்டாக, <math>\mathbb R</math> இன் உட்கணம், விகிதமுறு எண்களின் கணமானது, உட்பகுதியின் மூடல் கணம் வெற்றாகக் கொண்டது, ஆனால் அது எங்கும் அடர்த்தியாகாத கணம் இல்லை; உண்மையில் அது R இல் அடர்த்தி கணமாக உள்ளது. எனவே, எங்கும் அடர்த்தியாகாத கணம் என்பது, எந்த வெற்றற்ற திறந்த கணத்திலும் அடர்த்தியான கணமாக இல்லாத ஒரு கணம் ஆகும்.  

சுற்றியுள்ள விண்வெளி: ஒரு கணம் A ஒரு இடவியல் வெளி X -இன் ஒரு உள்வெளியாக கருதப்படும் போது எங்கும் அடர்த்தியாகாத கணமாக இருக்கலாம், ஆனால் மற்றொரு இடவியல் வெளி Y -இன் உள்வெளியாக கருதப்படும் போது எங்கும் அடர்த்தியாகாத கணமாக இல்லாமல் இருக்கலாம். எங்கும் அடர்த்தியாகாத கணம் எப்பொழுதும் தனக்கு அடர்த்தியான கணமாக உள்ளது.  

எங்கும் அடர்த்தியாகாத கணத்தின் ஒவ்வொரு உட்கணமும் எங்கும் அடர்த்தியாகாத கணமாகவே உள்ளது, மற்றும் பல எங்கும் அடர்த்தியாகாத கணங்களின் முடிவுற்ற சேர்ப்பும் எங்கும் அடர்த்தியாகாத கணம் ஆகும். மேலும், பல எங்கும் அடர்த்தியாகாத கணங்களின் எண்ணிடத்தக்க முடிவிலி சேர்ப்பு எங்கும் அடர்த்தியாகாத கணமாக இருக்க வேண்டிய கட்டாயம் இல்லை.  

## எடுத்துக்காட்டுகள்
- <math>\mathbb Z</math> -ஆனது <math>\mathbb R</math> இல் எங்கும் அடர்த்தியாகாத கணம்.
- <math>S = \\{ \frac{1}{n} : n \in \mathbb{N} \\}</math> -ஆனது <math>\mathbb R</math> இல் எங்கும் அடர்த்தியாகாத கணம். இருந்த போதிலும் <math>S</math> -ன் புள்ளிகள் 0 வை நெருங்குகின்றது, அதன் மூடல் கணம் <math>S \cup \{0\}</math> வெற்று உட்பகுதியாக உள்ளது.
- <math>\mathbb Z \cup \[(0,1) \cap \mathbb Q\]</math> -ஆனது <math>\mathbb R</math> - இல் எங்கும் அடர்த்தியாகாத கணம் இல்லை. இது இடைவெளி <math>[0,1]</math> -ல் அடர்த்தியான கணம் ஆகும், மற்றும் இதன் மூடல் கணத்தின் உட்பகுதி <math>(0,1)</math> ஆகும்.
# சீனாவின் வன விலங்குகள்

**சீனாவின் காட்டு விலங்குகள்**  
is endemic to China, where it is an endangered and protected species.]]  
சீனாவின் பரந்து விரிந்த நிலப்பகுதி பலவகை காட்டு விலங்குகள் வாழ்வதற்கு உதவிகரமாக உள்ளது. உலகத்தில் மிகப்பெரிய நிலப்பரப்புக் கொண்ட 17 நாடுகளில் சீனாவும் ஒன்று.கணக்கெடுப்பின்படி சீனாவில்  
7516 வகையான முதுகெலும்புள்ள விலங்குகள் உள்ளன.அவற்றில் 4936 மீன் வகைகள்,1269 பறவை வகைகள்,562 பாலூட்டிகள்,403 ஊர்வன,346 நிலநீர்வாழ் உயிரிகள் ஆகியவை அடங்கும்.அதிக உயிரினங்கள் வாழும் நாடுகளுள்,பாலூட்டிகளில் சீனா உலகில் மூன்றாவது இடத்தையும்,பறவைகளில் எட்டாவது இடத்தையும்,ஊர்வனவற்றில் ஏழாவது இடத்தையும்,நிலநீர்வாழ் உயிரினங்களில் ஏழாவது  
இடத்தையும் பெற்றுள்ளது.ஒவ்வொரு வகையிலும்,சீனா மிகப்பெரிய சுற்றுச்சூழல் அமைப்புக் கொண்ட நாடாக திகழ்கிறது.  

சீனாவில் இருக்கக்கூடிய பெரும்பாலான உயிரினங்கள் நோய்வாய்படும் சூழலில் உள்ளது.சீனாவின் மிகப்பிரபலமான விலங்கான பான்டா கரடியும் இவ்வகையில் சேரும்.இவ்வகைக் கரடிகள் அழிந்து வரும் விலங்கினங்களில் சேர்க்கப்பட்டுள்ளது.ஆறில் ஒருபங்கு பாலூட்டிகளும்,மூன்றில் இரண்டுபங்கு நீர்நிலவாழ்  
உயிரினங்களும் சீனாவில் நோய்வாய்ப்படும் ஆபத்தான நிலையில் உள்ளன.இங்கு வாழும் வனவிலங்குகள்,மனிதர்கள் வாழும் இடத்திலும் வாழ்வதால்,அவர்களால் இவ்விலங்கினங்களுக்கு ஆபத்து ஏற்படுகிறது.சீனாவில் குறைந்தபட்சம் 840 உயிரினங்கள் அழியும் தருவாயில் உள்ளன.இவை அனைத்தும்,  
காடுகளை அழிப்பதனால்,மாசுபடுதலால்,உணவிற்காக மற்றும் மருத்துவ பயன்களுக்காக அழிக்கப்படுகின்றன.2005-சட்டப்படி,அழிந்துவரும் விலங்கினங்கள் காக்கப்படுகின்றன.சீனாவில் 2349 இயற்கை வனவிலங்கு சரணாலயங்கள் உள்ளன.இச்சரணாலயங்கள் 578,960 சதுர கி மீட்டர் பரப்பளவு கொண்டதாகவும்,இது சீனாவின் 15 சதவீத நிலப்பகுதியை உள்ளடக்கியதாகவும் இருக்கிறது.  

## அழியும்நிலையில் உள்ள உயிரினங்கள்

## மேலும் பார்க்க

- List of endangered and protected species of China
- Animal welfare and rights in China
- List of mammals of China
- List of mammals of Taiwan
- List of mammals of Hong Kong

## குறிப்புகள் மற்றும் மேற்கோள்கள்

## வெளியிணைப்புகள்
- China Wildlife Conservation Association
# ஏகநாதர் கோவில்

**ஏகநாதர் கோவில்** கிண்ணியமங்கம் என்ற ஊரில் அமைந்துள்ளது. ஆனந்தவ்ளி அம்மன், கன்னமூலை கணபதி, வள்ளி தெய்வானையுடன் சுப்பிரமணியர், பைரவர், வீரபத்திரர் சன்னதிகள் உள்ளன.  

மதுரை நாகமலை சத்குரு சுவாமிகளின் சமாதி இங்கு அமைந்துள்ளது. இக்கோவிலில் சுவாமி ஜுவசமாதி அடைந்த வைகாசி பூரநட்சத்திர நாளில் சிறப்பு பூஜை அபிசேகங்கள் நடக்கின்றன.  

## ஆதாரங்கள்
# பாலையூர்



**பாலையூர்** என்பது தமிழ்நாடு, மயிலாடுதுறை மாவட்டம் குத்தாலம் ஒன்றியத்தில் உள்ள ஒரு கிராமம் ஆகும்.  

இது தஞ்சாவூர் மற்றும் மயிலாடுதுறை மாவட்ட எல்லைகளைக் கொண்டது. இக்கிராமம் தமிழகத்தின் தலைநகரமான சென்னையிலிருந்து 282 கிலோமீட்டரில் உள்ளது. தற்போதைய மக்கள்தொகை 2,000. அருகிலுள்ள கிராமங்கள்: பேராவூர், நக்கம்பாடி, கொக்கூர், விஜயநகரம், தூத்துக்குடி, தரங்கம்பாடி, காரைக்கால் மற்றும் சீர்காழி. காரைக்காலில் இருந்து கும்பகோணம் செல்லும் வழியில் அமைந்துள்ளது.  

## விவசாயம் மற்றும் முக்கிய பயிர்கள்
நெல், பருத்தி, சோளம் ஆகியவை முக்கியமான வணிக பயிர்களாகும். மாவட்டத்தில் பெரும்பாலும் வண்டல் மண் பரவிக் காணப்படுகின்றன. குறிப்பாக பாலையூரில் வாழை, தென்னை, மிளகாய், நிலக்கடலை, கீரைகள் மற்றும் மஞ்சள் போன்றவைகள் சிறிய அளவில் வளரக்கூடியதற்கு ஏற்ற மண்ணாக உள்ளது.  

## மேற்கோள்கள்:
# அங்கியோடீமா


சுவாசப்பாதையை பாதுகாப்பதற்கான முயற்சிகளாக மூச்சுக்குழலுக்குள் குழாய் செருகுதலை உள்ளடக்கியிருக்கலாம். ஹிஸ்டமைன் தொடர்பான ஆக்யோயெஸ்டெமா எதிர்ப்பு மருந்துகள், கார்டிகோஸ்டீராய்டுகள் மற்றும் எபினிஃபின் ஆகியவற்றால் சிகிச்சையளிக்கப்படலாம். பிராட்ய்கின்னுடன் தொடர்புடைய நோயாளிகளுக்கு தடுப்பூசி, எக்கால்டிட் அல்லது ஐசிடிபான்ட் ஆகியவை பயன்படுத்தப்படலாம் அல்லது புதிய உறைந்த பிளாஸ்மா பயன்படுத்தப்படலாம். ஐக்கிய மாகாணங்களில் ஒரு வருடத்திற்கு 100,000 மக்கள் பாதிக்கப்படுகின்றனர்.
# உடல இனப்பெருக்கம்



**உடல இனப்பெருக்கம்** (*Vegetative reproduction*) என்பது தாவரங்களில் நிகழும் கலவியில்லாத ஒரு பாலின இனப்பெருக்க வடிவமாகும். விதையிலா இனப்பெருக்கம், தாவரப் பரவல், படியாக்கம் என்ற பெயர்களாலும் இது அழைக்கப்படுகிறது. இம்முறையில் ஒரு புதிய தாவரம் தாய் தாவரத்தின் ஒரு துண்டு அல்லது வெட்டிலிருந்து அல்லது சிறப்பு இனப்பெருக்க அமைப்புகளிலிருந்து வளர்கிறது. இதனால் இந்த இனப்பெருக்க முறை சில நேரங்களில் தாவர இனப்பெருக்கம் என்றும் அழைக்கப்படுகின்றன.  

பல தாவரங்கள் இயற்கையாகவே இந்த வழியில் இனப்பெருக்கம் செய்கின்றன, ஆனால் அதை செயற்கையாகவும் தூண்டலாம். தோட்டக்கலை வல்லுநர்கள் தாவர இனப்பெருக்கக் குழாய்களைப் பயன்படுத்தி பாலினமற்ற இனப்பெருக்க நுட்பங்களை உருவாக்கியுள்ளனர். வெற்றி விகிதங்களும் இனப்பெருக்கத்தின் சிரமமும் பெரிதும் வேறுபடுகின்றன. ஒரு விதையிலைச் செடிகளில் பொதுவாக சாற்றுக்குழலிடைச் சோற்றுத்திசு என்ற வளர்திசு இல்லாததால், இவை இனப்பெருக்கம் செய்வது மிகவும் சவாலானது.
# கல்லார் ஆறு (பம்பா)



**கல்லார் ஆறு** (*Kallar River (Pamba)* என்பது தென்னிந்தியாவின், கேரளத்தின், பம்பையாற்றின் துணை ஆறுகளில் ஒன்றாகும். பம்பை ஆறானது தென்னிந்தியாவின் மூன்றாவது நீளமான ஆறாகும். பத்தனம்திட்டா மாவட்டத்தின் கிழக்கு பகுதியில் உள்ள இராண்ணி காடுகளில் கல்லார் ஆறு உருவாகிறது. பெயர் குறிப்பிடுவது போல நதி படுக்கை பெரும்பாலும் கல்லால் ஆனது (கல்லு + ஆர் = கல்லார் ஆறு). வடசெறிக்கறையில் பம்பை ஆற்றுடன் இணைவதற்கு முன்பு அதன் முழு நீளத்தையும் வளமான காடுகள் வழியாக பாய்கிறது. சிறிய கிராமங்களான தண்ணித்தோடு, தெக்குத்தோடு மற்றும் மன்னீரா ஆகியவை இந்த ஆற்றின் கரையில் உள்ள முக்கிய மனித குடியிருப்புகளாகும். கொன்னி வனப் பிரிவில் மன்னீராவில் உள்ள காடு சுற்றுச்சூழல் சுற்றுலாத் திட்டத்தின் முக்கிய அங்கமாக விளங்குகிறது, அங்கு மூன்று கிலோமீட்டர் நீளமுள்ள பரிசல் சவாரி செய்வதற்கான வாய்ப்பை வழங்குகிறது. இந்த ஆறு தாவரங்கள் மற்றும் விலங்குகளின் வளமான பன்முகத்தன்மையை ஆதரிக்கிறது.
# கற்குழம்புப்பாறையாக்கம்


.]]  
**கற்குழம்புப்பாறையாக்கம்** (*Magmatism*) என்பது புவியொத்த கோள்களில் அவற்றின் வெளிப்புற அடுக்குகளின் புறப்பரப்பிலோ அல்லது வெளிப்புற அடுக்குகளுக்கிடையிலோ நடைபெறக்கூடிய கற்குழம்பின் பாறைத்தாது அமைவாகும். இவ்வாறான அமைவே பின்னர் தீப்பாறையாக திண்மமாகிறது. இச்செயல்முறையானது கற்குழம்புப் பாறைச் செயல்பாடு அல்லது தீப்பாறைச் செயல்பாட்டின் காரணமாக நடைபெறுகிறது. இதில் கற்குழம்பு அல்லது எரி கற்குழம்பு ஆகியவற்றின் உருவாக்கம், உட்குடைவு, வெளிக்குடைவு ஆகியவை நிகழ்கின்றன. எரிமலையாக்கம் என்பதே கற்குழம்புப் பாறையாக்கத்தின் வெளிப்புற வெளிப்பாடேயாகும்.  

இச்செயல்பாடே மலை உருவாக்கத்திற்குக் காரணமான மிக முக்கியச் செயல்பாடாகும். கற்குழம்புப்பாறையாக்கத்தின் இயல்பானது கண்டத்தட்டு அமைவுகளைச் சார்ந்துள்ளது. உதாரணமாக, எரிமலைப் படிகக் கண்ணாடி கற்குழம்புப் பாறையாக்கமானது தீவு வளைவுகள் உருவாக்கத்தோடு தொடர்புடையவை ஆகும். எரிமலைப் பாறை வகை கற்குழம்புப்பாறையாக்கமானது நடுக்கடல் முகடுகளில் காணப்படுகிறது.
# சங்கு

'' ஒன்றின் துளைப்பக்கம், இடம் - டிரினிடாட் மற்றும் டொபாகோ]]  

**சங்கு** (*Conch*, / ) என்பது நடுத்தரம் முதல் பெரியளவு வரையான கடல் நத்தைகளுக்கு அல்லது அவற்றின் ஓடுகளுக்கு உள்ள பெயராகும். சங்கு எனும் பெயர் பொதுவாக பெரிய, சுருள் அமைப்புள்ள, தூம்புக் குழாய் வழியுள்ள நத்தைகளுக்கு வழங்கப்படுகிறது.  

சங்குகள் எனப்படும் குழுக்கள் கடல்வாழ் குடற்காலி மெல்லுடலிகள் *ஸ்ரோம்பியாடே* குடும்பத்தைச் சேர்ந்தவை.  

வேறுபல இனங்களும் சங்கு என்றே அழைக்கப்படுகின்றன. பொதுவாக சங்கு என அழைக்கப்படும் இனங்களாக, தெய்வீகச் சங்கு அல்லது இன்னும் தெளிவாக ஊதப் பயன்படும் சங்கின் ஓடு (*வெண் சங்கு*) உட்பட *டேபினெலே* இனங் சங்குகள் காணப்படுகின்றன.  

நம் நாட்டுச் சங்கை வலம்புரிச்சங்கு, இடம்புரி சங்கு, சலஞ்கலம், அரசிச் சங்கு, காரச்சங்கு, பாஞ்சசன்யம் எனப்பலவகையாகப் பிரித்துள்ளர். வலம்புரிச் சங்கு அரிதானது. ஆயினும் சலஞ்கலம், பாஞ்சசன்யம் ஆகிய இவ்விரண்டும் மிகமிக அபூர்வமானது. பொதுவாக சங்கில் 80 திற்கு மேற்பட்ட வகைகள் உள்ளன. போர் சங்கு, ஊது சங்கு, பால் சங்கு, இளஞ்சிவப்பு சங்கு, கீற்றுச்சங்கு, சிலந்தி சங்கு எனப் பலவகையுன்டு. ஓரோட்டு உடலியம் கொண்ட சங்குகள் பசிபிக் பெருங்கடலில் அதிகம் கிடைக்கின்றன. இதில் கைவினைப்பொருட்கள் சங்குமாலைகள் போன்றவை செய்யப்படுகின்றன.
# மாளிகைமேடு



**மாளிகைமேடு** என்பது அரியலூர் மாவட்டத்தில், கங்கைகொண்டசோழபுரத்திற்கு அருகில் உள்ள சிற்றூர். இவ்வூரின் கிழக்கே முதலாம் இராசேந்திரனால் எழுப்பப்பட்ட செங்கற்களால் ஆன மாளிகை தமிழகத் தொல்லியல் துறை அகழ்வாராய்ச்சியால் கண்டுபிடிக்கப்பட்டது.  

## சிறப்புகள்
1981 ஆம் ஆண்டு அன்றைய தமிழக முதல்வர், இவ்விடத்தில் பெரிய விழா எடுத்து இம்மாளிகையின் சிறப்பை வெளிப்படுத்தினார். இங்குள்ள அகழ் வைப்பகத்தில் மாளிகைமேட்டைச் சுற்றியுள்ள ஊர்களில் அகழ்வாய்வு மேற்கொண்ட போது கிடைத்த சோழர்கால கற்சிலைகள் பாதுகாக்கப்பட்டு வருகின்றது. இவை சுற்றுலா பயணிகள் பார்வைக்கு வைக்கப்பட்டுள்ளன.  

டாக்டர்.மா.இராசமாணிக்கனார், சோழர் வரலாறு ,பூம்புகார் பதிப்பகம்.  

## வெளியிணைப்புகள்
- Chola palace excavation site at Maligaimedu strengthened, The Hindu, 22 September 2016
# கோணங்குப்பம் பெரியநாயகி அன்னை தேவாலயம்



**கோணங்குப்பம் பெரியநாயகி அன்னை தேவாலயம்** என்பது தமிழ்நாட்டின், கடலூர் மாவட்டம், மங்கலம்பேட்டையை அடுத்துள்ள கோணங்குப்பம் என்னும் சிற்றூரில் உள்ள ஒரு மரியன்னை தேவாலயமாகும்.  
## வரலாறு
இந்த ஆலயத்தை இப்பகுதி மக்கள் வழிபடுவதற்காக அம்மக்களின் ஒத்துழைப்போடு தமிழறிஞர் வீரமாமுனிவா் கட்டினார்.  
## சிறப்பு
வீரமாமுனிவா் தனது பணி வாழ்வில் கட்டிய கோவில்களில் முதல் கோவில் இது ஆகும். அன்னையின் திருவுருவச்சிலை தமிழ் கலாச்சாரத்தின் படி அமைய வேண்டுமென்றெண்ணி தமிழ் மரபுப்படி சேலை உடுத்தி ஆபரணங்கள் அணிந்து தலையில் கீாிடம் கொண்டு கையில் இயேசு பாலனை கையிலேந்திய வண்ணம் அன்னையின் படத்தினை வரைந்தாா். இச்சொரூபத்தினை பிலிப்பைன்சின், மணிலாவிலிருந்து கொண்டு வந்து பொியநாயகி எனப்பெயாிட்டாா். இச்சொரூபம் பத்து அடி உயரத்தில் மரத்தால் உருவாக்கப்பட்டுள்ளது.
# சீன பெரிய எலி


**சீன பெரிய எலி** (Chinese dormouse) அல்லது **சிஸ்வான் எலி** டாா் மவுஸ் எனும் சிற்றின வகையைச் சேர்தது ஆகும். இவை சீனாவின் வட சிச்சுவான், சீனாவின் சல்பால்டை கலப்பு காடுகளில் காணப்படும்  (சாட்டோகாடா சிச்சுவான்சிஸ்) ஒரு வகை எலிகள்  ஆகும். வாங்லாங் இயற்கை பாதுகாப்பு பகுதியில் எடுக்கப்பட்ட இரண்டு பெண்மாதிரிகள் மட்டுமே இதுவரை அறியப்பட்டவையாகும். இது 1985 ஆம் ஆண்டில் வாங் யூஜியால் முதலில் விவரிக்கப்பட்டது மற்றும் கேபெட் மற்றும் ஹில் (1991, 1992) ஆகியோரால் ஒரு புதிய மரபணுவால் கேடோகொகுடா சிச்சுவான்சிஸின்  போினத்தின் கீழ் கொண்டுவரப்பட்டது. இது சாட்டோகொடுவின் போினத்தின் ஒரே விலங்கு ஆகும். இதில் உள்ள இரண்டு மாதிரிகளின் தலை மற்றும் உடல் நீளம் 90 மிமீ மற்றும் 91 மிமீ, வால் நீளம் 92 மிமீ மற்றும் 102 மிமீ  என  இருந்தது. அவைகள் 24.5 மற்றும் 36.0 கிராம் எடையும் உடையவையாக இருந்தன. இவை இரவாடிகளாகும். மேலும் இவை மரங்களில் சுமார் 3 மீட்டர் உயரத்தில் கூடுகட்டி வசிக்கின்றன. கடல் மட்டத்திலிருந்து 2500 மீ உயரத்தில் காணப்படுகிறன்றன. இவற்றின் குறுகிய, தனிமைப்படுத்தப்பட்ட வசிப்பிடத்தின் காரணமாக 2004 ஆண்டு பன்னாட்டு இயற்கைப் பாதுகாப்புச் சங்கத்தால் அழிந்துவரும் இனமாக செம்பட்டியலில் பட்டியலில வகைப்படுத்தப்பட்டுள்ளது.  

## மேற்காேள்கள்
- Listed as DataDeficient (DD v2.3)
- Corbet, G.B. & Hill, J.E. 1991. A World List of Mammalian Species, Third edition. Natural History Museum Publications & Oxford University Press, London and Oxford.: v-viii, 1-243.
- Wang, Youzhi. 1985. A new genus and species of Gliridae. Acta Theriologica Sinica, Vol. 5 (1985), pp. 67-75.
# திருச்சி தெப்பகுளம்



**திருச்சிராப்பள்ளி தெப்பக்குளம்** (Trichy Teppakkulam) என்பது திருச்சி மாநகராட்சியின் மத்தியில் அமைந்துள்ள ஒரு தெப்பக்குளம் ஆகும். இத்னைச் சுற்றிலும் வணிக வளாகங்கள் உள்ளன. தாயுமானவர் கோவில், நாகநாத சுவாமி கோவில், தூய வளனார் கல்லூரி தேவாலயம், புனித சிலுவை தேவாலயம், திருமதி இந்திராகாந்தி மகளிர் கல்லூரி ஆகியனவும் இக்குளத்தைச் சுற்றி உள்ளன. இதனருகே வரலாற்றுப் புகழ்மிக்க மலைக்கோட்டை அமைந்துள்ளது. ஒரே கல்லால் ஆன முக்குறுணி விநாயகர் உள்ளதாக அகழ்வாராய்ச்சி தகவல்கள் குறிப்பிடுகின்றன. சனவரி-பிப்ரவரி மாதங்களில் தெப்பம் மிதக்கும் விழா நடைபெறுவது சிறப்பாகும்.